Preasfinţitul Paisie Lugojanul a rămas fără permis de conducere pentru trei luni. Episcopul vicar al Arhipiscopiei Timişoara a fost şi amendat cu 1.500 de lei.

Foto: basilica.ro

Poliţişti l-au surprins pe un drum naţional din Timiş, între localităţile Denta şi Moraviţa, când conducea cu 170 kilometri pe oră. În acea zonă, limita legală era de 90 de kilometri pe oră.

Potrivit unor surse din poliție, citate de impactpress.ro, episcopul a încercat să ofere agenților permisul de conducere al pasagerei din dreapta. Polițiștii însă nu au căzut în capcană așa că episcopul-vicar a fost sancționat cu suspendarea permisului de conducere pe 90 de zile, între 9 și 20 de puncte penalizare și o amendă de peste 1.500 de lei.